אני חודשיים אחרי לידה (בת), יוצא שכבר פעם שלישית אני סופרת ימים נקיים וכל פעם שאני מגיעה ליום האחרון, אני מדממת, או שיש כתם. בפעם האחרונה, שזה אתמול, שוב באתי לעשות בדיקה ועל הפד היה דימום. שאלתי רב והוא אמר שאני יכולה לטבול. טבלתי וחזרתי הביתה ושוב נהיה לי דימום מה עושים??
אני כבר כמעט לא שואבת חלב, כי די נגמר לי ואני לוקחת גלולות סרזט.
המצב המתסכל שאת מתארת שכיח מאד לאחר לידה.
אני מציעה לך לעיין בדף המידע העוסק בדיני כתמים שבאתר שלנו, בכדי לבדוק אם הדימום האחרון שראית אוסר אותך או שנותרת בטהרתך.
אם לא תגיעי למסקנה ברורה על סמך הדברים שקראת את מוזמנת לשלוח לנו שאלה עם פרטים נוספים, או להתקשר לקו הפתוח לשיחה ישירה עם יועצת הלכה.
בחודשים הראשונים לשימוש בגלולות, ובמיוחד גלולות פרוגרסטטיביות כמו סרזט, יתכנו דימומי הסתגלות. אם תמשיכי לסבול מדימומים משך חודשיים או יותר, מומלץ שתפני לרופא נשים על מנת לודא שהכל תקין.
אינני בטוחה שהבנתי את דברייך לגבי ההנקה. האם אינך מניקה ישירות אלא רק שואבת? אם את גם מניקה באופן ישיר הכמויות שאת שואבת אינן בהכרח אינדיקציה לכמות החלב שיש לך. בפורטל תפוז יש פורמים טובים ליעוץ הנקה ותמיכה בהנקה אם תרצי תוכלי להיעזר בהם ואף לאתר דרכם אנשי מקצוע בתחום ההנקה שיוכלו לסייע לך.